# Električni vodič

### Izvor: Wikipedija

Električni vodiči su materijali u kojima postoje slobodni nositelji električnog naboja, pa zbog toga dobro vode električnu struju.

## [uredi] Objašnjenje

U elektrotehnici se materijali razlikuju prema otporu koji pružaju protoku električne struje, pa osim vodiča postoje električni izolatori kod kojih je taj otpor vrlo velik, poluvodiči kod kojih se otpor mijenja u velikom rasponu i supravodiči koji uopće nemaju otpora, ali samo na vrlo niskim temperaturama.

U vodičima postoje slobodni nositelji električnog naboja koji se mogu gibati pod utjecajem električnog polja koje u vodiču nastaje kada se na njega dovede električni napon, a usmjereno gibanje tih nositelja je pojava koja se zove električna struja.

U primjeni su najčešći vodiči kovine, od kojih je najbolje srebro, a zatim bakar koji je međutim znatno jeftiniji. Kada nije bitan obujam, već samo cijena i masa vodiča, kao npr. kod dalekovoda, koristi se aluminij. Kako su pored vodljivosti često važna i neka kemijska ili mehanička svojstva vodiča koriste se i mnoge druge kovine i njihove slitine, npr. zlato, platina, cink, živa, mjed, bronca, čelik.

Od nemetala se često koristi ugljik u obliku ugljena ili grafita, a u vodiče se također ubrajaju i elektroliti te plazma.

## [uredi] Opteretivost vodiča

Strujna opteretivost vodiča ovisi o njegovom otporu, jer o tome ovisi koliko će se električne energije pri protjecanju električne struje pretvoriti u toplinu, te s time povezanoj najvećoj dopuštenoj temperaturi, koja najčešće ovisi i o materijalu kojim je vodič izoliran. U praksi se obično iskazuje kao omjer jakosti struje i površine poprečnog presjeka vodiča u A/mm².

Dobavljeno iz "http://hr.wikipedia.org../../../e/l/e/Elektri%C4%8Dni_vodi%C4%8D.html"

Kategorija: Elektrotehnika

##### Views

- Članak
- Razgovor
- Trenutna inačica

##### Traži

##### Drugi jezici

- Afrikaans
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- فارسی
- Français
- Bahasa Indonesia
- Italiano
- 日本語
- 한국어
- മലയാളം
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Simple English
- Slovenščina
- Svenska
- Українська
- 中文